แฟนผมประจำเดือนขาดมา 12 วันครับ ประจำเดือนล่าสุดเมื่อ 24 เมษา นับว่าอายุครรภ์กี่สัปดาห์ครับ ตรวจครรภ์ปัสสวะครั้งแรกไม่พบ จึงไปตรวจเลือดเมื่อสามวันก่อน ค่า hcg 2 และวันนี้ตรวจปัสสาวะอีกครั้ง ก็ขึ้นขีดเดียว อันนนี้จะแน่ใจได้มั้ยว่าไม่ท้องครับ แล้วถ้าไม่ท้องมันคืออาการอะไรครับ
สวัสดีค่ะ หากตรวจหาฮอร์โมน HGC จากในเลือดได้ค่า 2 mIU/mL จะถือว่าไม่มีการตั้งครรภ์เกิดขึ้น ซึ่งโดยปกติ หากประจำเดือนขาดมา 12 วันแล้ว ก็จะต้องตรวจได้ค่ามากกว่า 5 mIL/mL ขึ้นไปแล้วค่ะ ดังนั้น การที่ประจำเดือนไม่มา จึงน่าจะเกิดจากสาเหตุอื่นๆ ค่ะ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำให้รอประจำเดือนไปอีกซักระยะก่อน หากยังกังวล ก็อาจลองตรวจหาการตั้งครรภ์ซ้ำดูอีกครั้งที่ 1 สัปดาห์ หากยังคงตรวจไม่พบ ก็แสดงว่าไม่ได้มีการตั้งครรภ์เกิดขึ้น ก็ให้รอประจำเดือนต่อไปอีก หากไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ ค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น